Diari Oficial de la Generalitat Valenciana


Sumari del DOGV 9007, del 28-01-2021 (2021/612)

Sol·licitud d'ofertes per a l'arrendament d'un immoble per a albergar la Direcció Territorial de Justícia, Interior i Administració Pública de la província de València.
------------------------------------------------------------------------------------------------------------------------------------------------------------------------

### Dades del document

Número de DOGV
:   9007

Data del DOGV
:   28-01-2021

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2021/612


Data del document
:   20-01-2021

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública
    * contracte administratiu

Sol·licitud d'ofertes per a l'arrendament d'un immoble per a albergar la Direcció Territorial de Justícia, Interior i Administració Pública de la província de València. [2021/612]  
La Conselleria de Justícia, Interior i Administració Pública està interessada a llogar, de conformitat amb el que disposa la Llei 14/2003, de 10 d'abril, de patrimoni de la Generalitat Valenciana, un immoble per a albergar la Direcció Territorial de Justícia, Interior i Administració Pública de la província de València.  
  
1. Requisits de l'immoble  
Situació: el local ha d'estar tan a prop com siga de la Torre 4 de la Ciutat Administrativa 9 d'Octubre, on se situa la Conselleria de Justícia, Interior i Administració Pública, preferentment a una distància inferior a 200 metres (5 minuts caminant).  
Ubicació: atés que té atenció al públic, amb important afluència de ciutadans, el local haurà d'estar situat preferentment a la planta baixa.  
  
Superfície en m²: la superfície necessària serà, aproximadament, entre 350 i 500 m².  
Accés: haurà de tindre accés independent i directe des de la via pública.  
Accessibilitat: tindrà nivell d'accessibilitat adaptat, o susceptible de ser adaptat, amb accés públic a peu pla des de la via pública.  
Entorn: urbà i consolidat.  
Viabilitat d'ús: ús administratiu.  
Serveis urbanístics: a peu de parcel·la, amb connexió a xarxa de subministrament d'energia elèctrica, xarxa de proveïment d'aigua i xarxa de sanejament.  
Tipologia: edificació amb il·luminació i ventilació directes, preferiblement local amb llum natural.  
Oferta econòmica: a l'efecte de valorar les propostes presentades, s'adjuntarà oferta econòmica, amb IVA i sense, referència cadastral, descripció de l'immoble i documentació fotogràfica i planimètrica justificativa.  
Període de carència: en la valoració de les ofertes es tindrà en compte el període de carència oferit pels titulars dels locals. Aquest període s'establirà en funció de la duració de les obres d'adequació dels espais, si escau, i del període entre la formalització del contracte i la posada en funcionament de les dependències.  
  
2. Informació i contacte  
Dependència: Secretaria General Administrativa. Servei de Personal i Gestió Administrativa.  
Adreça: carrer de la Democràcia, núm. 77. Ciutat Administrativa 9 d'Octubre. Torre 4.  
Telèfons: 498337373 / 860976474  
Correu electrònic: spyga\_blhmunvb@isi.wb  
  
3. Termini i lloc de presentació de les propostes  
Deu dies naturals a comptar des de l'endemà a la publicació d'aquest anunci.  
Presentació de les propostes en el correu electrònic: spyga\_bolieavm@xhe.kl  
  
València, 20 de gener de 2021.- La sotssecretària: María Belén Cardona Rubert.